《慧聚杂题 月华阁》
宋代·李乘

依稀瑶径通云隙，藓石模糊数千尺。昂者如飞俯者驰，叠叠寒千翠光滴。

影高中逗日月辉，阴助草灵春不识。王屋壶中体浅深，来者增添爱山僻。

有人隐几每忘饥，姓名自愧樊中客。结庐纵拟续琴歌，却忆猿惊旧山侧。

作者简介：李乘，字德载，安徽淮西人。哲宗绍圣初知昆山县（清道光《昆新两县志》卷一四）。今录诗二十首。